Mason Greenwood

Mason Will John Greenwood (sündinud 1. oktoobril 2001) on Inglise jalgpallur, kes mängib Hispaania kõrgliiga klubis Getafe CF (laenul Inglise kõrgliiga klubist Manchester United) ründajana. Greenwood oli 2019-20 hooajal esimest korda Manchester Unitedi esindusmeeskonna algkoosseisus UEFA Euroopa Liiga turniiril peetud kohtumises Astanaga. Samas mängus lõi ta ka värava ning temast sai klubi läbi aegade noorim väravalööja Euroopa turniiridel vanusega 17 aastat ja 353 päeva. Inglismaa U21 meeskonnas debüteeris Greenwood 2021 U21 Euroopa meistrivõistluste kvalifikatsioonimängudes. Greenwood läks Manchester Unitedisse kuueaastaselt ning hakkas mängima klubi noorteakadeemias. Noormees tõusis akadeemiatasemetel kiiresti – 2017-18 hooajaks liitus ta klubi U18 koosseisuga, kuigi vanuselt sobis veel U16 meeskonda. Sama hooaja lõpetas ta ka 17 väravaga 21 mängus U18 Premier League Northi suurima väravalööjana. 2018. aasta mais nimetati Greenwood turniiri parimaks mängijaks, kui meeskond võitis Hollandis peetud ICGT karika. 2018. aasta juulis sõitis Greenwood esindusmeeskonnaga USA-sse hooajaeelsele turniirile ning 20. juulil tegi ta Club América vastu oma mitteametliku debüüdi, asendades 76. minutil Luke Shaw’d. Kolm päeva hiljem mängis ta ka 0-0 viigimängus San Jose Earthquakesi vastu. Esimese profilepingu sõlmis Greenwood 2. oktoobril ning detsembris valis klubi peatreener José Mourinho ta UEFA Meistrite Liiga mänguks Valencia vastu esindusmeeskonna koosseisu. Uue peatreeneri Ole Gunnar Solskjæri käe all tegi Greenwood 6. märtsil 2019 UEFA Meistrite Liigas Paris Saint Germaini vastu oma ametliku klubidebüüdi. Ta tuli mängu vahetusest 87. minutil Ashley Youngi asemel. Vanusega 17 aastat ja 156 päeva sai temast Norman Whiteside’i järel nooruselt teine mängija, kes on Manchester Unitediga Euroopa turniiridel mänginud, Meistrite Liiga ajastul (alates 1992) on ta aga noorim. Neli päeva hiljem tegi ta Arsenali vastu vahetusest oma Premier League’i debüüdi ning temast sai ka üks noorimaid liigadebütante klubi ajaloos. 7. mail nimetati Greenwood Premier League 2 aprillikuu parimaks mängijaks ning hooaja lõpus sai ta klubisisese Jimmy Murphy nimelise aasta parima noormängija auhinna, millega autasustatakse igal aastal parimat mängijat klubi noortemeeskondadest. Hooaja viimases mängus 12. mail Cardiff Cityga oli Greenwood esimest korda esindusmeeskonna algkoosseisus. Hooajaeelses kohtumises Leeds Unitediga 17. juulil 2019 lõi Greenwood esindusmeeskonnas oma esimese värava ning klubi järgmises kohtumises Inter Milani vastu lõi ta ka oma teise. Hooaega alustas Greenwood neljas esimeses Premier League’i mängus vahetusest sekkudes. Järgnevas UEFA Euroopa Liiga avamängus Astanaga oli ta algkoosseisus ning temast sai klubi ajaloo noorim väravalööja Euroopa turniiridel. Nädal aega hiljem lõi ta värava ka EFL Cupi mängus Rochdale'i vastu ning 7. novembril Partizan Belgrade'i vastu lõi Greenwood 3-0 võidumängus nii värava kui ka andis väravasöödu, kindlustades sellega Manchester Unitedile alagrupist edasipääsu. 24. novembril lõi Greenwood Sheffield Unitedi vastu oma esimese värava Premier League'is. Greenwood mängis 2017-18 hooaja jooksul kuuel korral Inglismaa U17 meeskonnas ning oli Inglismaa meeskonna koosseisus Algarve’i turniiril Portugalis. U21 meeskonda kutsuti Greenwood esmakordselt 30. augustil 2019 ning 6. septembril tegi ta U21 EM-i kvalifikatsioonimängus Türgi vastu vahetusest ka oma debüüdi. Esimese värava U21 koondises lõi noormees 19. novembril 2019, viigistades seisu Hollandi U21 koondise vastu, kuid mäng lõppes inglaste jaoks siiski 2-1 kaotusega. Greenwood alustas karjääri poolkaitsjana, kuid arenes järk-järgult ründajaks. 2018. aasta mais kirjeldas teda endine Manchester Unitedi mängija Clayton Blackmore'i sõndega: „Ta on suurepärane palli kontrollides ning kasutab väga hästi mõlemat jalga. Ta on esimene mängija, keda ma olen näinud löömas penalteid ja karistuslööke nõrgema jalaga. Ma pole kunagi kedagi sellist kohanud!“ 2019. aasta märtsis ütles tema kohta endine Unitedi akadeemia treener Mark Senior: „Inimesed räägivad, et ta on nagu uus Robin Van Persie, aga ma pole selles kindel. Ma arvan, et ta on, kes ta on. Ma pole kunagi ühtegi temasugust mängijat näinud. Ta on väga kiire, kuid tema stiili tõttu on tema kiirus petlik.“ 2019. aasta juulis kiitis Greenwoodi ka klubi peatreener Ole Gunnar Solskjær, kes ütles: „Ta saab mängida igal positsioonil esikolmikus või ka esinelikus, sest ta oskab mängida number kümmet, number seitset, number ühteteist ja number üheksat. Ta on vasaku jalaga mängides loomuliku andega, kuid ta oskab kasutada mõlemat ning mängida igal pool ründeliinis. Ta on lihtsalt loomuliku andega. Ta lööb penalteid nii parema kui ka vasaku jalaga, karistuslööke nii vasaku kui ka parema jalaga. Tema oskused on selles osas peaaegu 50-50, võib-olla 51-49 vasaku jala kasuks.“ Greenwood sündis Bradfordis West Yorkshire'i krahvkonnas ning kasvas üles Wibsey linnaosas. Greenwoodi perekond on sportliku taustaga, näiteks tema õde Ashton on jooksja. 2021. aasta jaanuaris peeti Mason kinni süüdistatuna oma tüdruksõbra peksmises ja vägistamises. Teda süüdi ei mõistetud. Premier League 2 kuu parim mängija: aprill 2019 Jimmy Murphy aasta parim noormängija: 2018-19 "Premier League clubs publish retained lists". Premier League. 7. juuni 2019. Vaadatud 3. jaanuaril 2020. "M. Greenwood: Summary". Soccerway. Vaadatud 3. jaanuaril 2020. "Mason Greenwood". 11v11.com. Vaadatud 3. jaanuaril 2020. Dan O'Toole (7. märts 2019). "The inside story on the making of Mason Greenwood at Manchester United". Manchester Evening News. Vaadatud 3. jaanuaril 2020. "Mason Greenwood". Manchester United F.C. Vaadatud 3. jaanuaril 2020. Adam Marshall (21. mai 2018). "Youngsters win ICGT Trophy in the Netherlands". Manchester United F.C. Vaadatud 3. jaanuaril 2020. Samuel Luckhurst (18. juuli 2018). "Manchester United pre-season tour squad revealed". Manchester Evening News. Vaadatud 3. jaanuaril 2020. Gemma Thompson (20. juuli 2018). "Tour 2018 Match Report: United 1 Club America 1". Manchester United F.C. Vaadatud 3. jaanuaril 2020. Gemma Thompson (23. juuli 2018). "Tour 2018 Report: San Jose Earthquakes 0 United 0". Manchester Uited F.C. Vaadatud 3. juulil 2020. Adam Marshall (2. oktoober 2018). "Mason Greenwood signs professional contract at Man Utd". Manchester United F.C. Vaadatud 3. jaanuaril 2020. Adam Marshall (11. detsember 2018). "Youngsters train with Jose's squad". Manchester United F.C. Vaadatud 3. jaanuaril 2020. Shamoon Hafez (6. märts 2019). "Paris Saint Germain 1-3 Manchester United". BBC Sport. Vaadatud 3. jaanuaril 2020. Peter Smith (7. märts 2019). "Manchester United stun PSG. The stats behind incredible Champions League win". Sky Sports. Vaadatud 3. jaanuaril 2020. Neil Johnston (10. märts 2020). "Arsenal 2-0 Manchester United". BBC Sport. Vaadatud 3. jaanuaril 2020. Mark Froggatt (10. märts 2019). "Mason Greenwood makes Premier League debut for Man United at Arsenal". Manchester United F.C. Vaadatud 3. jaanuaril 2020. Adam Marshall (7. mia 2019). "Mason Greenwood wins monthly award". Manchester United F.C. Vaadatud 3. jaanuaril 2020. {{netiviide}}: kontrolli kuupäeva väärtust: |aeg= (juhend) Adam Marshall (9. mai 2019). "Greenwood lands Young Player Award for 2018/19". Manchester United F.C. Vaadatud 3. jaanuaril 2020. "Cardiff mark top-flight departure with victory at Manchester United". The Guardian. Vaadatud 3. jaanuaril 2020. Simon Stone (17. juuli 2019). "Man Utd 4-0 Leeds: Ole Gunnar Solskjaer's side comfortably win friendly in Australia". BBC Sport. Vaadatud 3. jaanuaril 2020. Mark Froggatt (20. juuli 2019). "Greenwood scores again as United beat Inter". Manchester United F.C. Vaadatud 3. jaanuaril 2020. Simon Stone (11. august 2019). "Manchester United 4-0 Chelsea". BBC Sport. Vaadatud 3. jaanuaril 2020. Simon Stone (19. august 2019). "Wolverhampton Wanderers 1-1 Manchester United". BBC Sport. Vaadatud 3. jaanuaril 2020. Simon Stone (24. august 2019). "Manchester United 1-2 Crystal Palace". BBC Sport. Vaadatud 3. jaanuaril 2020. Phil McNulty (31. august 2019). "Southampton 1-1 Manchester United". BBC Sport. Vaadatud 3. jaanuaril 2020. Michael Plant (19. september 2019). "Greenwood sets new club record". Manchester United F.C. Vaadatud 3. jaanuaril 2020. Simon Stone (25. september 2019). "Manchester United 1-1 Rochdale (5-3 on penalties)". BBC Sport. Vaadatud 3. jaanuaril 2020. Stuart Mathieson (7. november 2019). "Manchester United 3-0 Partizan Belgrade". Manchester United F.C. Vaadatud 3. jaanuaril 2020. Ben Fisher (24. november 2019). "Sheffield United 3-3 Manchester United: Premier League – as it happened". The Guardian. Vaadatud 3. jaanuaril 2020. Charlotte Duncker (6. märts 2019). "Who is Mason Greenwood? Manchester United youngster in profile as he's named on bench vs PSG". Manchester Evening News. Vaadatud 3. jaanuaril 2020. Nicholas Veevers (30. august 2019). "England U21s kick-off a new campaign and Aidy Boothroyd has picked his squad". The FA. Vaadatud 3. jaanuaril 2020. "Eddie Nketiah and Reiss Nelson score as England U21s win opening Euro qualifier". The FA. 6. september 2019. Vaadatud 3. jaanuaril 2020. Scott Patterson (19. november 2019). "VIDEO: Greenwood scores first goal for England U-21s". The Republik of Mancunia. Vaadatud 3. jaanuaril 2020. Mark Froggatt (19. juuni 2019). "Ole Gunnar Solskjaer praises Mason Greenwood after goal against Leeds". Manchester United F.C. Vaadatud 3. jaanuaril 2020. Richard Fay (17. veebruar 2019). "Mason Greenwood has just proved his Manchester United worth". Manchester Evening News. Vaadatud 3. jaanuaril 2020. Rob Dawson (17. juuli 2018). "Mason Greenwood: Man United's best-kept secret and next big thing?". ESPN. Vaadatud 3. jaanuaril 2020. "Greenwood named April's PL2 Player of the Month". Premier League. 7. mai 2019. Vaadatud 3. jaanuaril 2020.